El taller d'Ocupació 'Parcs Periurbans de Gandia: Barri Marítim' inicia la formació de 30 persones desocupades
06 març 2025

## El taller d'Ocupació 'Parcs Periurbans de Gandia: Barri Marítim' inicia la formació de 30 persones desocupades06 març 2025Última actualització: 06 març 2025

![](../gestion/img/8e504816ce30533a9aaf320087f22cf624730326e5d2f4a273b73acb94002554.jpg)  
  

L'Urbalab va acollir ahir l'acte de benvinguda a les persones que han sigut seleccionades per a formar part del "Taller d'Ocupació Parcs Periurbans de Gandia: Barri Marítim” i que va comptar amb l'assistència de l'alcalde de Gandia, **José Manuel Prieto**; l'edil delegada d'Economia, Empresa i Ocupació, **Elena Moncho**; la regidora de Medi Ambient, **Alícia Izquierdo**, i **Adrián Vila**, regidor d'Administració, Govern Interior i Recursos Humans.

  
Es tracta d'un programa mixt d'ocupació i formació, que compta també amb el cofinançament de l'Ajuntament de Gandia, i té per objecte millorar l'ocupabilitat a través de la realització d'obres o serveis d'interés general i o social. En total, la Generalitat Valenciana, a través del LABORA, ha aportat 824.292 € per a posar en marxa aquesta iniciativa.

Aquest programa permet la contractació de 30 persones (10 per especialitat formativa), amb la modalitat de contracte de formació en alternança. L'alumnat contractat farà un treball que, juntament amb la formació professional que rep, millora la seua qualificació i, per tant, afavorirà la inserció laboral.

El Taller d'Ocupació actuarà en diferents zones de la barriada amb diverses accions com la conservació i manteniment d'espècies protegides autòctones, no sols per a embellir el paisatge, sinó perquè contribueixen també a la preservació de la biodiversitat local. A més, es milloraran els accessos per a persones amb mobilitat reduïda, garantint la inclusió de tota la ciutadania al mateix temps que s'instal·laran rampes, senderes accessibles i àrees de descans adaptades.

[Twittear](https://twitter.com/share)